Odločba Komisije

z dne 12. aprila 2002

o spremembi Odločbe 2000/666/ES in Odločbe 2001/106/ES v zvezi s pripravo vzorca za sezname odobrenih karantenskih zmogljivosti ali centrov za uvoz ptic v države članice

(notificirano pod dokumentarno številko K(2002) 1402)

(Besedilo velja za EGP)

(2002/279/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah v zvezi z zdravstvenim stanjem živali, s katerimi se urejata trgovina in uvoz v Skupnost živali, semena, jajčnih celic in zarodkov, za katere se ne uporabljajo zahteve v zvezi z zdravstvenim stanjem živali, predpisane v posebnih pravilih Skupnosti, omenjenih v Prilogi A (I) k Direktivi 90/425/EGS [1], kakor je bila nazadnje spremenjena z Odločbo Komisije 95/176/ES [2], in zlasti člena 17(3)(c) in člena 18(1), četrta alinea Direktive,

ob upoštevanju naslednjega:

(1) Odločba Komisije 2000/666/ES [3], kakor je bila nazadnje spremenjena z Odločbo 2001/383/ES [4], določa zahteve zdravstvenega varstva in certificiranja za uvoz ptic, ki ne spadajo med perutnino, in pogoje za njihovo karanteno.

(2) Več držav članic je imelo praktične težave pri uresničevanju zgoraj navedenih uvoznih zahtev, še posebno s postopkom na mejnih kontrolnih točkah zaradi nepoznavanja odobrenih karantenskih zmogljivosti ali središč v drugih državah članicah.

(3) Zato je nujno, da države članice pripravijo seznam odobrenih karantenskih zmogljivosti in središč, ki ga je treba poslati Komisiji in državam članicam.

(4) Odločba Komisije 2001/106/ES [5] je določila vzorec za sezname zbirnih centrov za žive živali, osemenjevalnih središč in skupin za zbiranje zarodkov v državah članicah ter način posredovanja teh seznamov; prikladno in primerno je razširiti področje uporabe te odločbe, da bi tako vključili odobrene karantenske zmogljivosti ali središča za uvožene ptice, ki ne spadajo med perutnino.

(5) Odločbi 2000/666/ES in 2001/106/ES je treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Odločba 2000/666/ES se spremeni:

1. Besedilo v členu 2(4) se nadomesti z naslednjim besedilom:

"Ptice se prepeljejo v odobreno karantenski prostor ali središče, ki se nahaja na seznamu, kot je predpisano v členu 2(5), uvoznik pa priskrbi pisno izjave, v jeziku vstopne države članice, od osebe, odgovorne za karantenski prostor ali središče, da bodo ptice sprejete v karanteno. Ta izjava mora jasno navajati ime in naslov in številko odobritve karantenskega prostora ali središča, na mejno kontrolno točko pa jo je treba poslati po elektronski pošti ali telefaksu pred prispetjem pošiljke na mejno kontrolno točko, ali pa jo mora predložiti uvoznik ali njegov zastopnik preden ptice zapustijo mejno kontrolno točko."

2. V členu 2 se doda naslednje besedilo kot točka 5:

"5. Države članice drugim državam članicam in Komisiji pošljejo seznam številk odobrenih karantenskih zmogljivosti ali središč in ime in ANIMO-številko odgovorne lokalne veterinarske enote, kot tudi spremembe na tem seznamu, skladno z določbami Odločbe 2001/106/ES."

3. V členu 3(4) se doda naslednji stavek:

"Ta odobritev se umakne, če ti pogoji niso več izpolnjeni."

4. V členu 4(2) se besede "več kot sedem in ne manj kot" nadomestijo z besedo "znotraj".

5. Priloga A k Odločbi 2000/666/ES se nadomesti s Prilogo k tej odločbi.

Člen 2

Odločba 2001/106/ES se spremeni kot:

1. Naslov se nadomesti z naslednjim besedilom:

"Odločba Komisije o določitvi vzorca za sezname subjektov, ki so jih države članice odobrile skladno z različnimi predpisi veterinarske zakonodaje Skupnosti in pravili glede pošiljanja teh seznamov Komisiji.".

2. V Prilogi I se doda nova točka 4:

"4. Karantenske zmogljivosti ali središča za ptice, odobrena skladno s členom 18(1) četrta alinea Direktive 92/65/EGS in Odločbe 2000/666/ES."

3. V Prilogi II se doda nova točka IV.

+++++ TIFF +++++

Člen 3

Ta odločba je naslovljena na države članice.

V Bruslju, 12. aprila 2002

Za Komisijo

David Byrne

Član Komisije

[1] UL L 268, 14.9.1992, str. 54.

[2] UL L 117, 24.5.1995, str. 23.

[3] UL L 278, 31.10.2000, str. 26.

[4] UL L 137, 19.5.2001, str. 28.

[5] UL L 39, 9.2.2001, str. 39.

--------------------------------------------------

PRILOGA

„PRILOGA A

+++++ TIFF +++++

+++++ TIFF +++++

+++++ TIFF +++++

--------------------------------------------------